सामग्री: क्विंटन डी कॉक

दक्षिण आफ्रिकेच्या पाच क्रिकेटपटूंनी आयपीएलला प्राधान्य दिल्यामुळे दोनच दिवसात त्यांना एक सामना आणि एक मालिका गमावावी लागल्याचे सूर उमटत आहेत. 

ते पाच जण कोण? दक्षिण आफ्रिकेचा माजी कर्णधार क्विंटन डी कॉक, आपल्या भेदक बॉलिंगसाठी ओळखले जाणारे कागिसो रबाडा-अँनरिक नॉर्किया ही जोडगोळी, आशियाई उपखंडात किलर मिलर नावाने प्रसिद्ध डेव्हिड मिलर, धोनीचा विश्वासू बॉलर लुंगी एन्गिडी. 

पाकिस्तानचा संघ दक्षिण आफ्रिकेच्या दौऱ्यावर आहे. वनडे मालिकेतला पहिला सामना पाकिस्तानने जिंकला. दुसऱ्या सामन्यात आफ्रिकेने थरारक विजय मिळवला. तिसरा सामनाही असाच रंगणार असं चित्र होतं. मात्र दुसऱ्या वनडेनंतर पाहुणे घरी आलेले असताना आफ्रिकेचे पाच खेळाडू चार्टर्ड विमानाने भारताच्या दिशेने आयपीएल मोहिमेसाठी निघाले. 

बुधवारी मालिकेतली तिसरी वनडे झाली. पाकिस्तानने आफ्रिकेच्या अनुनभवी संघाला हरवत मालिका जिंकली. तिसऱ्या वनडेत पाकिस्तानवर विजय मिळवत मालिका जिंकण्याची संधी आफ्रिकेसमोर होती. मात्र पाच महत्त्वाच्या खेळाडूंनी भारतासाठी प्रयाण केल्याने आफ्रिकेच्या संघातली जान निघून गेली. नव्या खेळाडूंनी संघर्ष केला पण तो पुरेसा ठरला नाही. 

डेव्हिड मिलर

12 एप्रिलचा दिवस. दक्षिण आफ्रिकेतलं जोहान्सबर्गचं मैदान. दक्षिण आफ्रिकेने 341 धावांचा डोंगर उभारला. डोंगराएवढं लक्ष्य पाकिस्तान पेलणार का? पाकिस्तानचा सलामीवीर फखर झमानच्या मनात वेगळंच काहीतरी सुरू होतं. 

एकामागोमाएक सहकारी बाद होत असतानाही फखरने खेळपट्टीवर ठाण मांडला आणि वनडेतल्या धावांचा पाठलाग करतानाच्या सर्वोत्तम खेळीची नोंद केली. फखरने 193 धावांची मॅरेथॉन खेळी केली. द्विशतकाच्या उंबरठ्यावर असताना फखर बाद झाला आणि पाकिस्तानने सामना गमावला फक्त 17 धावांनी. 

विजयासह दक्षिण आफ्रिकेने तीन सामन्यांच्या मालिकेत 1-1 बरोबरी केली. पहिली वनडे पाकिस्तानने जिंकली होती. तिसरी वनडे निर्णायक होणार हे स्वाभाविक. पण दुसऱ्या वनडेनंतर जे झालं त्याने मालिकेतला जीव निघून गेला. 

तिसऱ्या वनडेत पाकिस्तानने पहिल्यांदा बॅटिंग करताना 320 धावा केल्या. फखर झमानने सलग दुसरं शतक झळकावलं. कर्णधार बाबर आझमने 82चेंडूत 94 रन्सची खेळी केली. प्रत्युत्तरादाखल खेळताना दक्षिण आफ्रिकेने 292 रन्सची मजल मारली. पाकिस्तानने ही वनडे 28 धावांनी जिंकली. आफ्रिकेचा संघ सर्वशक्तीनिशी खेळत असता तर कदाचित या सामन्याचं चित्र वेगळं...\nमागील सामग्री खालीलप्रमाणे सारांशित केली जाऊ शकते:
दक्षिण अफ्रिकेच्या पाच खेळाडूंनी देशाकडून खेळण्याऐवजी आयपीएलला प्राधान्य दिलं. चांगले खेळाडू मॅचमध्ये नसल्यामुळे त्यांना मॅच गमावावी लागली अशा प्रकारच्या प्रतिक्रिया सोशल मीडियावर येत आहेत.